**OOP in C++ : အပိုင်း (၂၁) - Structures (၄)**

**A Card Game Example**

ဒီအပတ်မှာတော့ နောက်ထပ် ဥပမာလေး တစ်ခုကို သုံးပြီး structures တွေကို လေ့လာကြည့်ကြရအောင်။ ဖဲသုံးချပ် ကစားနည်းကို မြင်ဖူးကြမယ် ထင်ပါတယ်။ များသောအားဖြင့် ဘုရားပွဲတွေမှာ တွေ့ရတတ်ပါတယ်။ အဲဒီကစားနည်းမှာ cardsharp လို့ ခေါ်တဲ့ ဖဲဝိဇ္ဇာက ဖဲချပ် သုံးချပ်ကို ပြထားပြီး စားပွဲပေါ်မှောက်ထားလိုက်ပါတယ်။ ကျွန်တော်တို့ မျက်စေ့ရှေ့မှာပဲ အဲဒီဖဲသုံးချပ်ကို နေရာအကြိမ်ကြိမ်ပြောင်းလိုက်ပါတယ်။ ပြီးတဲ့အခါမှာ ကျွန်တော်တို့ကို ဖဲတစ်ချပ်ကို ရွေးခိုင်းပါတယ်။ သတ်မှတ်ထားတဲ့ ဖဲဖြစ်ရင် ကျွန်တော်တို့ နိုင်ပါတယ်။ မှားခဲ့ရင်တော့ ရှုံးသွားမှာပါ။ ဖဲဝိဇ္ဇာက ဖဲကို ရွှေ့တာ အရမ်းကို မြန်ပြီး ရှုပ်ထွေးတာကြောင့် ကစားသူက မျက်စိနဲ့ လိုက်မမှတ်နိုင်ပါဘူး။ ဒါကြောင့် မှန်းဆဖို့ ခက်ခဲပါတယ်။ အဲဒီကစားနည်းကို အောက်မှာ structure အသုံးပြုထားတဲ့ ပရိုဂရမ်လေးနဲ့ ရေးပြထားပါတယ်။ ပထမဆုံး ဖဲချပ်တွေကို ကိုယ်စားပြုဖို့ card ဆိုတဲ့ structure တစ်ခုကို ဖန်တီးလိုက်ပါတယ်။

struct card

{


int number;

int suit;

};

အဲဒီ structure က ဖဲတစ်ချပ်ကို ကိုယ်စားပြုပါတယ်။ သူ့ထဲမှာပါတဲ့ number ဆိုတဲ့ member ကတော့ 2 ကနေ 14 အထိ ဂဏန်းတွေကို သိမ်းပေးမှာပါ။ ဒီနေရာမှာ ဖဲထုပ်ထဲမှာ 2 ကနေ 10 အထိပဲ ဂဏန်းရှိတာကြောင့် 11,12,13 နဲ့ 14 တွေဟာ ဂျက်၊ ကွင်း၊ ကင်းနဲ့ အေ့ တွေကို အသီးသီး ကိုယ်စားပြုပေးမှာပါ။ suit ကတော့ 0 ကနေ 3 အထိ ပါဝင်မှာ ဖြစ်ပြီး ကလပ်၊ ဒိုင်းမွန်း၊ ဟတ် နဲ့ စပိတ် တွေကို ကိုယ်စားပြုမှာပါ။ စာဖတ်သူတို့ အထွေထွေ ဗဟုသုတ ရနိုင်စေဖို့အတွက် ဗြိတိသျှစွယ်စုံကျမ်း Encyclopædia Britannica ထဲက ရှေးဟောင်းဖဲချပ်လေးတွေကို ကူးယူဖော်ပြပေးလိုက်ပါတယ်။





cards.cpp ကို လေ့လာကြည့်ပါ။

// cards.cpp

// demonstrates structures using playing cards

#include <iostream>

using namespace std;

const int clubs = 0; //suits

const int diamonds = 1;

const int hearts = 2;

const int spades = 3;

const int jack = 11; //face cards

const int queen = 12;

const int king = 13;

const int ace = 14;

////////////////////////////////////////////////////////////////

struct card

{

int number; //2 to 10, jack, queen, king, ace

int suit; //clubs, diamonds, hearts, spades

};

////////////////////////////////////////////////////////////////

int main()

{

card temp, chosen, prize; //define cards

int position;

card card1 = { 7, clubs }; //initialize card1

cout << “Card 1 is the 7 of clubs\n”;

card card2 = { jack, hearts }; //initialize card2

cout << “Card 2 is the jack of hearts\n”;

card card3 = { ace, spades }; //initialize card3

cout << “Card 3 is the ace of spades\n”;

prize = card3; //copy this card, to remember it

cout << “I’m swapping card 1 and card 3\n”;

temp = card3; card3 = card1; card1 = temp;

cout << “I’m swapping card 2 and card 3\n”;

temp = card3; card3 = card2; card2 = temp;

cout << “I’m swapping card 1 and card 2\n”;

temp = card2; card2 = card1; card1 = temp;

cout << “Now, where (1, 2, or 3) is the ace of spades? “;

cin >> position;

switch (position)

{

case 1: chosen = card1; break;

case 2: chosen = card2; break;

case 3: chosen = card3; break;

}

if(chosen.number == prize.number && // compare cards

chosen.suit == prize.suit)

cout << “That’s right! You win!\n”;


else

cout << “Sorry. You lose.\n”;

return 0;

}

အောက်မှာ ပရိုဂရမ်ရဲ့ output ကို ပြထားပါတယ်-



အဲဒီ ပရိုဂရမ်မှာ အဖြေမှန်က ၂ ဖြစ်ပါတယ်။

ပရိုဂရမ်ရဲ့ အစမှာ face card တွေနဲ့ suit တန်ဖိုးတွေ ထည့်သွင်းဖို့ const int variables တွေ ဖန်တီးပါတယ်။ အဲဒီ variables တွေ အကုန်လုံးကိုတော့ ဒီပရိုဂရမ်ထဲမှာ အသုံးမပြုထားပါဘူး။ ဒါပေမယ့် ပြည့်စုံအောင် ထည့်ပေးထားတဲ့ သဘောပါ။ card structure ကို သတ်မှတ်ပြီးတဲ့ အခါမှာ အဲဒီ card structure အမျိုးအစား variable သုံးခုဖြစ်တဲ့ temp, chosen နဲ့ prize တို့ကို initialize မလုပ်ဘဲ ဖန်တီးလိုက်ပါတယ်။ နောက်ပိုင်း ဖဲချပ်တွေ ရွှေ့ဖို့နဲ့ ကစားသမား ရွေးချယ်တဲ့ ဖဲချပ်မှန်မမှန် တိုက်ဆိုင် စစ်ဆေးတဲ့ နေရာမှာ အသုံးပြုဖို့ပဲ ဖြစ်ပါတယ်။

ကစားတဲ့ နေရာမှာ အသုံးပြုတဲ့ ဖဲသုံးချပ် အတွက်ကတော့ နောက်ထပ် card1, card2 နဲ့ card3 ဆိုတဲ့ card structure သုံးခုကို တန်ဖိုးတွေနဲ့ initialized လုပ်ပေးလိုက်ပါတယ်။ အဲဒီနောက်မှာ ကစားသမား သိရှိနိုင်စေရန် ရည်ရွယ်ပြီး အဲဒီ ဖဲချပ်တွေကို print out ထုတ်ပေးလိုက်ပါတယ်။ ကစားသူမှ ခန့်မှန်း ရွေးချယ်ရမယ့် ဖဲချပ်ကို မှတ်သားထားဖို့ အတွက် prize ဆိုတဲ့ variable ကို အသုံးပြုပါတယ်။

ပရိုဂရမ်က ဖဲချပ်တွေကို နေရာရွှေ့ပြောင်းပါတယ်။ ပထမဖဲကို တတိယဖဲနဲ့ လဲပါတယ်။ နောက် ဒုတိယဖဲကို တတိယဖဲနဲ့ လဲပါတယ်။ နောက်တစ်ခါမှာတော့ ပထမဆုံးဖဲကို ဒုတိယဖဲ နဲ့ နေရာလဲလိုက်ပါတယ်။ နေရာလဲသမျှကိုလည်း ကစားသူကို အသိပေးနေမှာပါ။ (ဒီပရိုဂရမ်လေးမှာတော့ နမူနာအနေနဲ့ ရေးပြထားတာဖြစ်လို့ လွယ်ကူစွာ ခန့်မှန်းနိုင်ပေမယ့် တကယ်တမ်း ရာနဲ့ချီပြီး နေရာလဲလိုက်မယ် အသိပေးချက်တွေကိုလဲ အချိန်အနည်းငယ်သာ ပြသပေးလိုက်မယ်ဆိုရင် ခန့်မှန်းဖို့ ခက်သွားမှာ ဖြစ်ပါတယ်။)

နောက်ဆုံးမှာ ကစားသူကို သတ်မှတ်ထားတဲ့ဖဲချပ် ရှိတဲ့ နေရာကို ခန့်မှန်းခိုင်းပါတယ်။ အဲဒီတန်ဖိုးကို chosen ထဲကို ထည့်ပါတယ်။ မှန်မှန်ကို သိဖို့ prize card နဲ့ နှိုင်းယှဉ် စစ်ဆေးပါတယ်။ တကယ်လို့ chosen နဲ့ prize တန်ဖိုးတွေ တူခဲ့ရင် ကစားသူ အနိုင်ရရှိမှာ ဖြစ်ပြီး မတူခဲ့ရင်တော့ ရှုံးနိမ့်မှာ ဖြစ်ပါတယ်။

ဖဲချပ်တွေ လဲလှယ်ဖို့အတွက်ကတော့ structures တွေ ဖြစ်ပေမယ့် assignment operator ကိုပဲ သုံးပြီး အလွယ်တကူ ပြုလုပ်ထားပါတယ်။ temp = card3; card3 = card1; card1 = temp;

ဒီနေရာမှာ ပြဿနာတစ်ခုက structure တွေကို ပေါင်းလို့မရသလို == operator ကိုသုံးပြီး ( chosen == prize ဆိုတဲ့ ပုံစံမျိုး) အလွယ်တကူ နှိုင်းယှဉ်လို့ မရနိုင်တာ ဖြစ်ပါတယ်။ ဒီပြဿနာကို Class အကြောင်း လေ့လာတဲ့အခါမှာ တွေ့ရှိရမယ့် operator overloading နည်းလမ်းနဲ့ ဖြေရှင်းပုံကို နောက်ပိုင်းမှာ ဆက်လက် ရှင်းပြပေးသွားမှာ ဖြစ်ပါတယ်။

**Structures and Classes**

ကြုံကြိုက်လာတဲ့အတွက် structure နဲ့ class အကြောင်း အနည်းငယ် ရှင်းပြလိုပါတယ်။ sturcture တွေကို data တွေ စုစည်းဖို့ အသုံးပြုပြီး class တွေကိုတော့ data တွေနဲ့ function တွေ စုစည်းထားဖို့ အသုံးပြုတယ်လို့ ပြောခဲ့ပါတယ်။ C မှာတော့ structure ထဲမှာ data ပဲ ထည့်လို့ ရပါတယ်။ ဒါပေမယ့် C++ မှာ structures တွေကို data တွေသာမကာ function တွေကိုပါ ထည့်သွင်းနိုင်ပါတယ်။ သို့သော် C++ ပရိုဂရမ်မာ အများစုဟာ structures တွေကို data တွေအတွက်ပဲ သီးသန့်သုံးလေ့ ရှိပြီး function တွေ ထည့်သုံးဖို့လိုလာတိုင်း classes တွေကိုသာ အသုံးပြုတတ်ကြပါတယ်။ ဒါကြောင့် စာရေးသူအနေနဲ့လဲ structures တွေကို data တွေ စုစည်းဖို့ အသုံးပြုနည်းများကိုသာ ဆက်လက်တင်ပြပေးသွားမှာ ဖြစ်ပါတယ်။

နောက်အပတ်မှာတော့ Enumerations အကြောင်းကို ဆက်လက် ဆွေးနွေးပေးသွားမှာပါ။ ဤအခန်းဆက် ဆောင်းပါးများဟာ IT ကျောင်းသားများအတွက် အထူးရည်ရွယ်ပြီး ရေးသားထားတာ ဖြစ်ပါတယ်။ သင်ရိုးကို ရေးသားခြင်း ဖြစ်တဲ့အတွက် တိုက်ရိုက် ဘာသာပြန်ဆိုခြင်းနည်းကို နေရာတော်တော်များများမှာ သုံးထားပါတယ်။ သိလိုသည်များကို aungwh2013@gmail.com ကို ဆက်သွယ်ပြီး မေးမြန်းနိုင်သလို YCC ကျောင်းသားများ အတွက်လည်း အောက်ဖော်ပြပါ လိပ်စာရှိ တော်ဝင် ကွန်ပျူတာ စင်တာ၌လည်း လေ့လာ စုံစမ်းနိုင်ပါတယ်ခင်ဗျာ။

**အကိုးအကား**

* Object-Oriented Programming in C++(4th edition), Robert Lafore, Copyright©2002 by Sams Publishing: ISBN 0-672-32308-7
* "playing card." Encyclopædia Britannica. Encyclopædia Britannica Ultimate Reference Suite.  Chicago: Encyclopædia Britannica, 2012.

Dr. အောင်ဝင်းထွဋ် (bluephoenix)

http://engineer4myanmar.blogspot.com

တော်ဝင် ကွန်ပျူတာ စင်တာ

၁၇၉ စ၊ သုမင်္ဂလာ၊ ဈေးလေး အနောက်ဘက်၊ ပြင်ဦးလွင်မြို့